**Velkommen til**



**10. KLASSE**

**DU bestemmer DIN fremtid!**

**VIGTIGE INFORMATIONER**

Skolens adresse: Ungecenter2610

Nørrekær 8

 2610 Rødovre

Telefonnummer: 3637 8520

E-mailadresse: ungecenter2610@rk.dk

Hjemmeside: [ung2610.dk](http://www.linie10.dk)

Instagram: ungecenter2610\_10.klasse

Administration: Skolesekretær

Lone Andersen

3637 8520

cn23372@rk.dk

Skolesekretær

Nynne Pihl

3637 8400

cn21673@rk.dk

Ledelse: 10.-klasseleder, viceskoleleder

Allan Rahbek Kierkegaard

3637 8523 + 3137 3783

cn29898@rk.dk

Skoleleder, Ungecenter2610

Jeanett Steen Thomsen

3637 8525 + 3076 8525

cn29058@rk.dk

Åbningstider: mandag – onsdag kl. 8.00 – 15.00

 torsdag kl. 8.00 – 19.00

 fredag kl. 8.00 – 13.00

Sygemelding: Dine **forældre** skal ringe til skolen på 3637 8520 i tidsrummet 8.00- 8.30, hvis du skal meldes syg.

Aftalt fravær: Hvis du skal til læge, tandlæge, etc. skal **dine forældre**, før du skal af sted, ringe til skolen på 3637 8520 og give besked.

**VIGTIGE INFORMATIONER**

Skolens kantine

Der serveres morgenmad i skolens kantine på alle skoledage. Der vil altid være kaffe/te samt friskbagte boller og havregryn/corn flakes. Nogle gange vil der være noget ekstra – lad det være en overraskelse.

Der er mødepligt til morgenmaden HVER dag kl. 8.30!

Morgenmaden er gratis.

\* \* \*

Der er mulighed for at købe frokost i kantinen mandag til torsdag fra kl. 11.20 til kl. 11.40. Kantinen lukker kl. 11.50.

Sammen med den varme ret er der mulighed for at blande en let salat.

Prisen er kr. 20,00 pr. person. Betaling kun med MobilePay.

Medicin

Hvis du får medicin, som du har brug for, at skolen har kendskab til, så skal dine forældre kontakte skolens leder Allan Rahbek Kierkegaard.

Der udleveres IKKE smertestillende medicin på skolen!

**REGLER – ADFÆRD OG SAMVÆR**

Du har valgt at gå i 10. klasse på Ungecenter2610 i skoleåret 2024/2025. Tillykke med det – det er et rigtigt godt valg ☺

10. klasse er et frivilligt år. Vi er glade for, at du har valgt at gå på vores fantastiske skole. Vi vil gøre os umage for, at du får et helt fantastisk skoleår. Det skal du også selv bidrage til, og derfor har vi nogle meget enkle regler vedrørende adfærd og samvær, som du skal følge, mens du er elev i 10. klasse på Ungecenter2610:

* du møder til tiden – hver dag og til alle timer
* du tager undervisningen seriøst – og følger lærernes anvisninger
* du deltager aktivt i undervisningen – og laver dine lektier
* du slukker og afleverer din mobiltelefon i undervisningstiden – den må kun anvendes i pauserne (det er ikke til forhandling!)
* du ryger IKKE i skoletiden – det har Rødovre Kommune besluttet (og ja – det gælder også e-cigaretter, vaporizer, snus og hvad der ellers findes af den slags)
* du taler ordentligt til alle – både skolekammerater, lærere og andre voksne på skolen
* du viser respekt over for alle – og er den allerbedste udgave af dig selv
* du respekterer fællesskabet og tager aktivt del i det, så alle har det godt
* du passer godt på vores skole – den skal holde mange år endnu

Vi tager det som en selvfølgelighed, men for en god ordens skyld skal du også lige vide, at vi har nultolerance i forhold til mobning, vold, krænkelser (herunder racisme, sexisme og homofobi), hærværk, indtagelse af alkohol, brug af euforiserende stoffer, m.v.

Hvis vi oplever, at du har svært ved at overholde vores regler vedrørende adfærd og samvær, så kan vi finde på at sende dig hjem på en tænkepause, så du selv kan tage en beslutning om, hvordan du vil gå i skole. Hvis det ikke hjælper, taler vi med dig og dine forældre om det. Måske er der faktisk et uddannelsestilbud, der passer bedre til dig? Det finder vi ud af sammen med dig ☺

**FRAVÆR**

I 10. klasse på Ungecenter2610 10 foretager vi elektronisk registrering af dit fravær i e-protokol, og vi benytter os af følgende smiley-symboler:

|  |  |
| --- | --- |
| Til stede  | * du er til stede fra undervisningens start til undervisningens afslutning
 |
| Udeblevet  | * du er ikke til stede ved undervisningens start
 |
| For sent  | * du møder efter undervisningens start - læreren ændrer registreringen umiddelbart efter undervisningens afslutning
 |
| Syg  | * dine forældre har kontaktet skolen og sygemeldt dig
 |
| Praktik mv.  | * brobygning/praktik
 |
| Aftalt fravær  | * fri/ferie uden for skolens ferier/fridage
* læge, tandlæge, m.v.
 |

Hvis du ikke møder til tiden, vil dine forældre få besked på SMS.

Din kontaktlærer holder øje med dit samlede fravær, og han/hun tager kontakt til dine forældre, hvis dit fravær bliver for stort.

Hvis dit fravær overstiger 15 %, er Ungecenter2610 forpligtet til at underrette Rødovre Kommune, og det kan få betydning for, om din familie fortsat kan få udbetalt børne/ungeydelsen.

**STUDIETURE**

I 10. klasse på Ungecenter2610 tager vi på en obligatorisk studietur til Tysklands hovedstad Berlin i uge 40 (mandag den 30. september 2024 til fredag den 4. oktober 2024).

Berlin er en rigtig fin by – det er en spændende, historisk, overskuelig og hyggelig by at besøge. Vi er allerede nu i gang med at planlægge turen og har booket hostel centralt i Berlin.

Du kommer til at lære en masse om en fantastisk by, opleve byens kulturelle og sociale liv og bo på et hotel i centrum af byen sammen med mange andre unge fra hele verden.

Rejsen koster kr. 2.700 – prisen inkluderer transport, ophold, morgenmad og aftensmad (1 gang), entreer, forsikring, m.v. Sidste frist for betaling af hele beløbet er fredag den 30. august 2024. Alle har fået tilsendt et betalingslink på SMS før sommerferien – hvis du ikke har modtaget det, så kontakt skole-sekretær Lone Andersen på telefon 3637 8520.

Det er en forudsætning for deltagelse, at alle elever og forældre inden afrejse den 30. september 2024 har underskrevet en kontrakt – denne udleveres og indsamles af lærerne.



Sammen med Dagskolen tager vi også på en frivillig studietur til Branäs i Sverige i uge 3 (søndag den 12. januar 2025. til torsdag den 16. januar 2025).

På denne studietur får du muligfor at boltre dig i sneen, og hvis du ikke allerede kan stå på ski, så sørger vi for, at du lærer det i løbet af de 3 dage i sneen.

Rejsen koster kr. 2.200 – prisen inkluderer transport, ophold, morgenmad, frokost, aftensmad, forsikring, liftkort, ski- og støvleleje og hjelm. Samlet betaling skal ske senest den 8. november 2024.

Der er reserveret 25 pladser til elever fra 10. klasse efter først-til-mølle princippet.

Nærmere information om tilmelding og betaling kommer senere. Vi regner med at åbne for tilmelding mandag, den 9. september 2024.



